Osijek.in

20. SALORI – sajam lova, ribolova i turizma
2025-04-27 10:00 - 19:00, 2025-04-26 10:00 - 19:00, 2025-04-25 10:00 - 19:00 (Europe/Vienna) | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U Gospodarskom centru Osječko-baranjske županije od petka, 25. travnja do nedjelje, 27. travnja 2025. godine održat će se SALORI – sajam lova, ribolova i turizma, manifestacija koja svake godine okuplja brojne zaljubljenike u prirodu, tradiciju i aktivan boravak na otvorenom.
Tijekom tri dana posjetitelji će moći razgledati izložbene prostore lovačkih i ribolovnih saveza i društava, upoznati se s najnovijom opremom za lov i ribolov, uživati u okusima tradicionalnih slavonskih specijaliteta te sudjelovati u zanimljivim edukativnim radionicama. Sajam će biti obogaćen i stručnim panelima, predavanjima i praktičnim radionicama vezanima uz lov i ribolov, pružajući posjetiteljima priliku za razmjenu iskustava i učenje od stručnjaka iz tih područja.
Radno vrijeme Sajma je svaki dan od 10 do 19 sati, a ulaznica za sve tri sajamske dana iznosi 5 eura. Djeca do 15 godina Sajam mogu posjetiti besplatno, a za sve posjetitelje osiguran je i besplatan parking.
SALORI je idealna prilika za sve one koji žele iskusiti spoj tradicije, znanja i prirode na jednom mjestu.
Izvor|Foto: Gospodarski centar Osječko-baranjske županije

Ivana Krunić - Kafanica
2025-04-26 22:00 (Europe/Vienna) | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Rezervirajte svoj stol pozivom na +385 91 605 2339 i uživajte!
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Q Club - No Rules Saturday (DJ Dancho)
2025-04-26 22:00 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na odabrane boce od 22:00 do 23:30.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Koncert - IDEM
2025-04-26 20:30 - 22:00 (Europe/Vienna) | EPIC – Alternativni klub Osijek, Epic alternativni klub, Osijek, Hrvatska, 31000, Croatia (Local Name: Hrvatska)
Osječka publika ove subote, 26. travnja, ima priliku doživjeti žestoku punk-rock večer u klubu Epic, gdje će nastupiti IDEM, projekt Antuna Alekse, poznatog po radu s bendovima Porto Morto, Trophy Jump i JeboTon Ansamblom.
Nakon što je debitantski album “POYY” osvojio publiku i kritiku, IDEM kreće na proljetnu “CIAO” turneju promovirajući istoimeno ovogodišnje EP izdanje, donoseći energične nastupe i sirovu emociju. Mnogi ga opisuju kao glas generacije, na krilima kojeg je nedavno i rasprodao Tvornicu Kulture i Boogaloo u Zagrebu.
Za razliku od dosadašnjih gostovanja u Osijeku prošle godine na Slamanju i UFO-u, ovoga puta ga gledamo u punoj postavi s bendom, dok će atmosferu prije njega zagrijati one-man band projekt “VOADO” – autorski projekt Vlade Remeša poznatog po radu s bendom From Another Mother.
Antun Aleksa, koji je napustio karijeru u IT industriji kako bi se posvetio glazbi, opisuje svoj stil kao “bedroom indie DIY post pop punk smeće”, spajajući iskrene tekstove na hrvatskom jeziku s punk-rock energijom.
Ulaznice su dostupne u pretprodaji i na ulazu u klub.

Predstava - Nekulturno uzdizanje
2025-04-26 20:00 - 21:30 (Europe/Vienna) | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Stand up show Ivice Lazanea – SplickaScena
Prodaja ulaznica on line preko core-event.co
Tisak media Portanova (Svilajska 31, Portanova – pon-pet 10-21h, sub i ned 09-21h) + dodatna naknada 1EUR
Tisak plus (Gacka 10, Osijek – pon-sub 08-21h, ned 08-13h) + dodatna naknada 1EUR

Bure Bar - No Chill Zone Saturday (DJ Pedja)
2025-04-26 20:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme pozivom na +385 91 605 2339.
Sve informacije o pivnici Bure Bar potražite ovdje.
Medijski pokrovitelj: Osijek.in

Predstava - Astroklikeri
2025-04-26 19:00 - 21:00 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Đurđa Stojković, proslavljena astrologinja društvenih mreža, poznata je po intrigantnim i duhovitim astrološkim analizama. Svoje površno znanje iz astrologije Đurđa, prije svega, tretira kao unosan biznis i zabavu, a kroz komunikaciju mjerenu brojem lajkova i pohvala na mrežama, Đurđa se bori s usamljenošću i menopauzom.
Život bez djece, partnera i iskrenih prijatelja ojačava njenu bliskost sa starom, načetom majkom koja Đurđu tretira kao djevojčicu u pubertetu, a što unosi dodatni nemir u Đurđinu nisku razinu svjesnosti o sebi samoj. Depresivnu stvarnost svakodnevno zamjenjuje romantiziranim digitalnim postojanjem novonastale astro-zvijezde.
Njezini klijenti je obožavaju što Đurđu drži u dobrom raspoloženju, al kad se ugase kamere i ekrani, gasi se i njen život.
Jesu li Đurđini klijenti jednako očajni kao i ona? Jesu li ovisnici “duhovnih” šarenih laža, a ona samoprozvani guru digitalnog doba ili je u pitanju zajednička potraga za smislom u jednom novom otuđenom vremenu? Zašto Đurđa voli klikere i astrologiju? Ima li astrologija rješenje za njenu zamršenu životnu situaciju?
NAPOMENA: Autorica se ne razumije u astrologiju i ne posjeduje proročke moći, a ovaj duuuugački monolog je proizvod njene booogate mašte.
Prodaja ulaznica: blagajna kina Urania od 28.3. i sustav entrio.

Predstava - Zmajevi koji ne lete
2025-04-26 19:00 - 21:00, 2025-04-24 19:00 - 21:00 (Europe/Vienna) | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Koprodukcija s kazalištem Oberon
Program pod nazivom „Ctlr Alt“ namijenjen je mlađoj publici, a svrha mu je nužno generiranje nove publike kroz programsku ponudu sazdanu od manjih, suvremenih, alternativnih predstava. U sklopu programa je i premijera u produkciji koprivničkog kazališta Oberon i HNK u Osijeku. Riječ je o predstavi Zmajevi koji ne lete nastaloj prema istoimenom romanu za mlade Ivane Šojat, u dramatizaciji i režiji Damira Mađarića. Roman je 2021. ovjenčan nagradom dječjeg žirija Ptičica nagrade Grigor Vitez, a ušao je i u finale regionalne nagrade Mali Princ u Tuzli. Predstava na pitak, emotivan način obrađuje zapravo mučnu temu mladenačke ovisnosti o takozvanim „osvježivačima“, kao i temu obiteljskog rastrojstva i emocionalnog zlostavljanja.
Ministarstvo unutarnjih poslova Republike Hrvatske:
Realizaciju predstave “Zmajevi koji ne lete” podržava Ministarstvo unutarnjih poslova Republike Hrvatske, Služba prevencije Ravnateljstva policije.
Predstava prikazuje neke od rizičnih faktora koji mogu dovesti do zlouporabe droga, a što se može prevenirati adekvatnim pristupom i suradnjom svih dionika lokalne zajednice.
Foto: HNK u Osijeku

Kino Urania - Subota, 26. travnja 2025.
2025-04-26 11:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Minecraft film (101 min) SINK
16:15 Kralj nad kraljevima- King of kings SINK (100 min)
18:00 Kino klub: Super kućni patuljci- Die Heinzels 2: Neue Mützen, Neue Mission (76 min) SINK
19:00 monodrama Sandre Silađev Astroklikeri
19:30 Kino klub: Tri kilometra do kraja svijeta- Three Kilometers to the End of the World (105 min)
21:15 Računovođa 2- The Accountant 2 (124 min) PREMIJERA

Radionica Breathwork Detox terapijskog disanja - Proljetno čišćenje
2025-04-26 10:00 - 12:00 UTC | Yoga Home, Fakultetska ul. 4, Osijek, Hrvatska, 31400, Croatia (Local Name: Hrvatska)
Osvijesti svoj dah i poslušaj ga!
Iskorakni prema iscjeljenju!
Generiraj bistrinu prvog koraka!
Pročisti svoje tijelo!
Otvori se novim pustolovinama!
Sve o Breathwork Detox terapijskom disanju saznajte ovdje.
Prijave pozivom na +385 98 9779 640, slanjem poruke na icatic@breathworkdetox.com ili javljanjem porukom na Instagram stranici Inhaling Healing.
Cijena radionice iznosi 30 eura, a broj polaznika je ograničen!

Akcija „Kako vježbati kod kuće?“
2025-04-26 | OTOS, OTOS Ortopedska tehnika d.o.o., Osijek, Hrvatska, 31400, Croatia (Local Name: Hrvatska)
Nastavno na prošlomjesečnu akciju besplatnog mjerenja šećera u krvi i krvnog tlaka, OTOS ortopedska tehnika Osijek, nastavlja s promicanjem zdravog načina života kroz novu akciju pod nazivom „Kako vježbati kod kuće?“.
Ova akcija održat će se u subotu, 26. travnja 2025., tijekom cijelog dana, u njihovoj poslovnici (Sanitetska kuća OTOS Osijek, Vukovarska ulica 1).
Njihove djelatnice će posjetiteljima demonstrirati jednostavne i učinkovite vježbe koje se mogu izvoditi kod kuće – uz korištenje elastičnih traka i mekih lopti za vježbanje. Vježbe su prilagođene svim dobnim skupinama, a osmišljene su tako da poboljšavaju osnovnu tjelesnu aktivnost i pokretljivost.
Foto: ilustracija/Freepik

Sinners Band - Kafanica
2025-04-25 22:00 (Europe/Vienna) | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)

Q Club - Starry Skies & Galaxy Vibes (DJ Defunct)
2025-04-25 22:00 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)
Pripremi se za nezaboravan izlazak!
40% popusta na žestoka pića, 20% popusta na sva ostala pića.
Rezerviraj svoj stol na vrijeme pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Bure Bar - Turn Up Friday (DJ Dancho)
2025-04-25 20:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Predstava - Zmajevi koji ne lete
2025-04-25 19:00 - 21:00 UTC | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Program pod nazivom „Ctlr Alt“ namijenjen je mlađoj publici, a svrha mu je nužno generiranje nove publike kroz programsku ponudu sazdanu od manjih, suvremenih, alternativnih predstava. U sklopu programa je i premijera u produkciji koprivničkog kazališta Oberon i HNK u Osijeku. Riječ je o predstavi Zmajevi koji ne lete nastaloj prema istoimenom romanu za mlade Ivane Šojat, u dramatizaciji i režiji Damira Mađarića. Roman je 2021. ovjenčan nagradom dječjeg žirija Ptičica nagrade Grigor Vitez, a ušao je i u finale regionalne nagrade Mali Princ u Tuzli. Predstava na pitak, emotivan način obrađuje zapravo mučnu temu mladenačke ovisnosti o takozvanim „osvježivačima“, kao i temu obiteljskog rastrojstva i emocionalnog zlostavljanja.
Foto: HNK u Osijeku

Kino Urania - Petak, 25. travnja 2025.
2025-04-25 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kralj nad kraljevima- King of kings SINK (100 min)
18:00 Kino klub: Autorska runda s Martinom Marasović
18:50 Minecraft film (101 min) TITL
20:00 Kino klub: Arhitekton- Architecton (98 min) PREMIJERA
20:40 Računovođa 2- The Accountant 2 (124 min) PREMIJERA

Osječki zborski maraton
2025-04-25 17:00 - 22:00 (Europe/Vienna) | Osijek
Osijek je već odavno i nadaleko poznat kao grad zborova, a sada dobiva i svoj prvi Osječki zborski maraton!
U „režiji“ Kulturnog centra Osijek, pod umjetničkim vodstvom dirigentice Antoanete Radočaj-Jerković, Osijek će na dva dana postati mjesto – točnije epicentar susreta zborova iz Osijeka, Zagreba, Splita, Beograda, Mostara i Kecskeméta. U petak, 25.4. te kroz čitavu subotu, 26.4. posjetitelji će u Dvorani Franjo Krežma i u osječkoj konkatedrali imati priliku slušati izvedbe vrhunskih mješovitih, ženskih i dječjih zborova s područja čitave regije!

Dječji zbor Hrvatske radiotelevizije, Zbor Umjetničke akademije iz Splita, Zbor Pro arte iz Mostara, Akademski zborovi Cappella Odak iz Zagreba i Collegium Musicum iz Beograda te Vokalni ansambl Ars Nova iz Kecskeméta nastupit će kao gosti Osječkog zborskog maratona, a u natjecateljskom dijelu Maratona nastupit će Zbor Glazbene škole Vatroslava Lisinskog i ansambl Gospodnetić singers iz Zagreba, Mješoviti zbor Umjetničke akademije iz Splita te Dječji zbor Zagrebački anđeli.
300 izvođača predvođenih svojim dirigentima u 10 koncertnih nastupa predstavit će programe na kojima će biti neka od najpoznatijih djela svjetske zborske literature, ali i mnogobrojna djela hrvatskih skladatelja koji su skladali za zborove i koji su do dana današnjeg ostali, i jesu standard svakog zborskog repertoara.
Ulaz na sva događanja u sklopu Osječkog zborskog maratona je slobodan.
Ako kažu da se dobar glas daleko čuje, o dosezima ovog, doslovnog i prenesenog harmoničnog višeglasja iz Osijeka, nastavit ćemo slušati i u godinama koje dolaze!
Petak, 25.4.2025. /17.00 sati / Dvorana Franjo Krežma
DJEČJI ZBOR HRT-a
Dirigenti: Nina Cossetto i Vinko Karmelić

Petak, 25.4./ 19.30 sati/ Konkatedrala sv. Petra i Pavla
Mješoviti pjevački zbor Umjetničke akademije u Splitu
Dirigentica: Sara Dodig Baučić
Ursa Ljuban, orgulje

Subota, 25.4./12.00 sati/Mala dvorana Kulturnog centra Osijek
Panel „Uloga zborova u disonantnim vremenima“
Voditeljica panela: Iva Jarić Bremec, voditeljica podcasta „Mudro zbori, Mudro zvuči!“
Panelisti: Jasenka Ostojić, Dragana Jovanović, Katja Krolo Šarac, Sara Dodig Baučić, Antoaneta Radočaj-Jerković

Subota, 25.4./ Dvorana Franjo Krežma – natjecateljski dio
15.30 sati – 17.00 sati
Zagrebački anđeli
Dirigent: Vitomir Ivanjek
Gospodnetić singers
Dirigentica: Heda Gospodnetić
Mješoviti pjevački zbor Umjetničke Akademije u Splitu
Dirigentica: Sara Dodig Baučić
Mješoviti zbor Glazbene škole Vatroslava Lisinskog
Dirigent: Josip Prajz

17.00 Svečana dodjela priznanja zborovima i dirigentima

17.30 Komorni pjevački ansambl Pro arte (Mostar) /koncert/
Dirigentica: Katja Krolo-Šarac

18.00 Akademski zbor Cappella Odak (Zagreb) /koncert/
Dirigentica: Jasenka Ostojić

19.00 Akademski zbor Collegium Musicum (Beograd) /koncert/
Dirigentica: Dragana Jovanović

20.00 Vokalni ansambl Ars nova (Kecskemét/Budimpešta) /koncert/
Dirigentica: Katalin Kiss

Seminar „Uloga pravilne prehrane i tjelesne aktivnosti u radnom okruženju“
2025-04-25 10:00 - 13:00 (Europe/Vienna) | Velika vijećnica Osječko-baranjske županije, Županijska ul. 4, Osijek, Hrvatska, 31000, Croatia (Local Name: Hrvatska)
U ciklusu besplatnih seminara koje Osječko-baranjska županija organizira u okviru projekta „Poduzetnički obzor“ za poduzetnike i sve one koji su uključeni u poslovni svijet, sljedeći u nizu je seminar pod nazivom: „Uloga pravilne prehrane i tjelesne aktivnosti u radnom okruženju“. U okviru ovog seminara bit će održana dva predavanja:

„Šalica razgovora s nutricionistom“

Stres postaje neizostavni dio našeg radnog dana, a dugoročna izloženost stresu povećava potrebe organizma za hranjivim tvarima. Odsutnošću raznolikosti u prehrani i učestalim preskakanjem obroka često osjetimo iscrpljenost, manjak apetita, lošu probavu što značajno može utjecati na našu tjelesnu masu. Cilj ovog predavanja je osvijestiti i potaknuti uvođenje pravilnih prehrambenih navika u radnom okolišu. Na predavanju ćemo naučiti koje namirnice mogu zaštiti naš organizam od kroničnog stresa, kako se možete izboriti s manjkom apetita, koje strategije u prehrani mogu doprinijeti poboljšanju probave te jačanju fizičkog i mentalnog zdravlja općenito. Svi sudionici dobit će primjer zdravih recepata, a predavanje će održati Ivana Sović iz Nastavnog zavoda za javno zdravstvo Osječko-baranjske županije.

„Zašto je važno vježbati“

Sjedilački način života, brzi tempo i stres svakodnevne su pojave s kojima se susrećemo, a koje dovode do različitih bolesti modernog doba. Nedostatak vremena, slaba motiviranost i smanjeno kretanje dodatni su razlozi zbog kojih danas živimo sve nezdravije. Redovita i primjerena tjelesna aktivnost neophodna je suvremenom čovjeku. Vježbanje pozitivno utječe na fizičko, ali i na mentalno zdravlje, značajno poboljšava kvalitetu života, a koristi vježbanja su mnogobrojne. Na predavanju ćemo saznati zašto je važno vježbati i zašto nikada nije kasno za vježbanje, kako učiniti vježbanje dijelom svoje dnevne rutine te koje vježbe možemo izvoditi na poslu ili kod kuće, a predavanje će održati Maja Franjković iz Centra za rekreaciju „Core“.
Seminar će se održati 25. travnja 2025. godine u Velikoj vijećnici Osječko-baranjske županije, Županijska 4, Osijek, s početkom u 10 sati, a predviđeno trajanje je do 12 sati. Tijekom pauze bit će posluženi „zdrava“ peciva i slastica te prirodni sokovi.
Za sudjelovanje na ovom seminaru potrebno je popuniti i poslati obrazac prijave, najkasnije do 24. travnja ove godine.
Foto: Osijek.in

Q Club - Dedline? Let's Dance Thursday (DJ Dancho)
2025-04-24 22:00 (Europe/Vienna) | Q Club, Q-Club, Osijek, Hrvatska, 31000, Croatia (Local Name: Hrvatska)

Bure Bar - Student Thursday Warmup (DJ Andy Boy)
2025-04-24 20:00 (Europe/Vienna) | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Kino Urania - Četvrtak, 24. travnja 2025.
2025-04-24 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kralj nad kraljevima- King of kings SINK (100 min)
18:00 Kino klub: Super kućni patuljci- Die Heinzels 2: Neue Mützen, Neue Mission (76 min) SINK
19:00 Praslovan- Praslovan (115 min)
19:30 Kino klub: Arhitekton- Architecton (98 min) PREMIJERA
21:00 Računovođa 2- The Accountant 2 (124 min) PREMIJERA

Predstava - Vasilisa Premudra
2025-04-24 10:00 - 11:00 (Europe/Vienna) | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Marijana Fumić/ Paolo Tišljarić
Organizirani dolazak i slobodna prodaja ulaznica
Foto: Osijek.in

Predstava – Da sam ja neko
2025-04-23 19:00 - 21:00 (Europe/Vienna) | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Predstava “Da sam ja neko” poznatog bosanskohercegovačkog glumca Enisa Bešlagića ruši sve rekorde i već ima preko stotinu izvedbi. Izvrsno je prihvaćena i kod Osječana te u naš grad stiže četvrti puta.
“Da sam ja neko je samo jedan put i jedan odabir onoga što ja jesam danas. Ono što me vodi i da podijelim svoju priču sa svima vama koji gledate srcem. Na moj način vam pričam ono što ne vidite iza zavjese medijske scene… Ovo je jedno lijepo druženje uz mnogo raznih i iskrenih emocija, koje ćemo osjetiti zajedno. Svatko od nas ima svoje mjesto i posebnost koju trebamo oživjeti u prepoznavanju faktora X u nama. Preporučuje se za sve generacije i uzraste, osim za djecu do tri godine.”, riječi su koje o predstavi kaže sam autor.
Medijski pokrovitelj predstave je portal Osijek.in.

Kino Urania - Srijeda, 23. travnja 2025.
2025-04-23 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Minecraft film (101 min) TITL
18:00 Kino klub: Super kućni patuljci- Super Elfkins/Die Heinzels 2: Neue Mützen, Neue Mission SINK
PREMIJERA
19:00 Praslovan- Praslovan (115 min) PREMIJERA
20:00 Kino klub: Frankofonija: Prošlo ljeto – l’été dernier (104 min) PREMIJERA
21:00 Amater-The Amateur (123 min)

Kino Urania- Utorak, 22. travnja 2025.
2025-04-22 17:30 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:30 Kralj nad kraljevima- King of kings SINK (100 min) PREMIJERA
18:00 Kino klub: Film4YOU/LUX Award: Poplava-Flow (85 min)
19:30 Resonance Cinema: Potpuni stranci- Perfect strangers (96 min)
20:00 Kino klub: Tri kilometra do kraja svijeta- Three Kilometers to the End of the World (105 min)
21:15 Amater-The Amateur (123 min)

Kino Urania - Ponedjeljak, 21. travnja 2025.
2025-04-21 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kralj nad kraljevima- King of kings SINK (100 min) PREMIJERA
18:00 Kino klub: Super kućni patuljci- Super Elfkins/Die Heinzels 2: Neue Mützen, Neue Mission SINK
PREMIJERA
18:45 Minecraft film (101 min) TITL
19:30 Kino klub: Tri kilometra do kraja svijeta- Three Kilometers to the End of the World (105 min)
20:30 Praslovan- Praslovan (115 min) PREMIJERA

Uskrs u osječkoj konkatedrali
2025-04-20 | Konkatedrala sv. Petra i Pavla, Konkatedrala sv. Petra i Pavla, Osijek, Hrvatska, 31000, Croatia (Local Name: Hrvatska)
Na Uskrs, u nedjelju 20. travnja središnje euharistijsko slavlje u 10 sati u konkatedrali sv. Petra i Pavla u Osijeku predvodit će đakovačko-osječki pomoćni biskup Ivan Ćurić. Preostala misna slavlja su u 7, 8.30, 11.30 i u 18.30 sati.
Foto: Osijek.in
